ສະຫະລັດ ກຳນົດທິດທາງຂອງຕົນ ກ່ຽວກັບ ການໃສ່ໜ້າກາກ ແລະໂຄວິດ-19
ສູນກາງປ້ອງກັນ ແລະຄວບຄຸມພະຍາດຂອງສະຫະລັດ ຫຼື CDC ໄດ້ຍົກເລີກຂໍ້ຈໍາກັດ ສໍາລັບຜູ້ຄົນທີ່ໄດ້ຮັບການສັກຢາວັກຊີນແລ້ວ ຄົບສອງອາທິດ ນັບແຕ່ມື້ທີ່ເຂົາເຈົ້າໄດ້ສັກຢາ ເທື່ອສຸດທ້າຍ. 
ສະຫະລັດ ແມ່ນເປັນພຽງປະເທດດຽວໃນໂລກເທົ່ານັ້ນ ທີ່ອະນຸຍາດໃຫ້ຜູ້ໄດ້ສັກຢາວັກຊີນ ຄົບແລ້ວ ອອກໄປຂ້າງນອກໂດຍບໍ່ຕ້ອງໃສ່ໜ້າກາກ ໃນຂະນະທີ່ອັດ ຕາການຕິດແປດ ຂອງພະຍາດໂຄວິດ-19 ຍັງຂ້ອນຂ້າງສູງຢູ່ ຢູ່ໃນປະເທດອື່ນໆ ທີ່ມີອັດຕາການສັກຢາວັກຊີນສູງແລ້ວ ແລະກໍມີອັດຕາການ ຕິດແປດ ຕໍ່ານັ້ນ ຍັງຕ້ອງການໃຫ້ຜູ້ຄົນພາກັນໃສ່ໜ້າກາກ ຢູ່ໃນຕຶກອາຄານ ຄຳແນະນຳເຜີຍທີ່ຫາກໍນຳອອກເຜີຍແຜ່ໃນອາທິດແລ້ວນີ້ ຈາກສູນກາງປ້ອງກັນ ແລະ ຄວບຄຸມພະຍາດຂອງສະຫະລັດ ຫຼື CDC ໄດ້ຍົກເລີກ ຂໍ້ຈໍາກັດສໍາລັບຜູ້ ຄົນທີ່ໄດ້ຮັບການ ສັກຢາວັກຊີນແລ້ວ ເວລາໃດສອງອາທິດໄດ້ຜ່ານ ໄປນັບແຕ່ມື້ທີ່ເຂົາເຈົ້າໄດ້ສັກຢາເທື່ອ ສຸດທ້າຍ ຜູ້ອຳນວຍການສູນກາງ CDC ທ່ານນາງໂຣແຊລ ວາເລນສກີ ກ່າວຕໍ່ບັນດາ ນັກຂ່າວໃນ ວັນພະຫັດຜ່ານມານີ້ວ່າ “ຜູ້ໃດທີ່ໄດ້ສັກຢາຢ່າງເຕັມສ່ວນ ສາມາດ ເຂົ້າຮ່ວມກິດຈະການ ຕ່າງໆຢູ່ໃນແລະນອກອາຄານໄດ້ ທີ່ມີຜູ້ເຂົ້າຮ່ວມເປັນຈຳ ນວນຫຼວງຫຼາຍ ຫຼືພຽງເລັກນ້ອຍ ໂດຍບໍ່ຈຳເປັນຕ້ອງໃສ່ໜ້າກາກຫຼືການຢືນຢູ່ ຫ່າງກັນ ” ການໃສ່ໜ້າກາກຢູ່ໃນອາຄານຍັງປະຕິບັດກັນຢູ່ໃນປະເທດອິສຣາແອລ ບ່ອນທີ່ຜູ້ຄົນຫຼາຍ ກວ່າ 60 ເປີເຊັນ ໄດ້ຮັບການສັກວັກຊີນຢ່າງໜ້ອຍນຶ່ງໂດສແລ້ວ ແລະອັດຕາການຕິດແປດສຳລັບ 100,000 ຄົນ ແມ່ນຕໍ່າກວ່າສິບເປີເຊັນ ຫົວໜ້າຄວບຄຸມ ໄວຣັສໂຄໂຣນາ ທ່ານ ນັຈແມນ ອາສ ກ່າວຕໍ່ອົງການຂ່າວ ynetnews com ວ່າ “ໃນຂະນະທີ່ຂ້າພະເຈົ້າສາມາດເວົ້າໄດ້ວ່າ (ຮອດບ່ອນ ສິ້ນສຸດການ ສັ່ງໃຫ້ໃສ່ໜ້າກາກຢູ່ໃນອາຄານ) ທີ່ກຳລັງຈະມາຮອດ ຂ້າພະເຈົ້າ ຍັງບໍ່ເນັ້ນຢໍ້າເຖິງກຳ ນົດເວລາ ” ຢູ່ປະເທດອັງກິດ ແລະອີຕາລີ ການຈຳກັດກ່ຽວກັບການປິດບ້ານປິດເມືອງກຳລັງໄດ້ຮັບ ການຜ່ອນຜັນ ແຕ່ການບັງຄັບໃຫ້ໃສ່ໜ້າກາກຢູ່ຂ້າງໃນຍັງດຳເນີນຢູ່ຕໍ່ໄປ ປະເທດອອສເຕຣເລຍ ແລະນິວຊີແລນ ບໍ່ມີການບັງຄັບໃຫ້ໃສ່ໜ້າກາກ ແຕ່ເຂົາເຈົ້າ ເກືອບບໍ່ມີກໍລະນີໂຄວິດ-19 ໃນເວລານີ້